O tânără din Sângeorz Băi și trei copii de 12 și 7 ani au ajuns vineri la spital, după ce autoturismul în care se aflau o fost implicat într-un accident rutier petrecut în localitatea Anieș.
La locul accidentului au intervenit două echipaje SAJ Bistrița-Năsăud, și un echipaj de prim ajutor SMURD, alături de un echipaj de pompieri pentru asigurarea măsurilor specifice, dar și polițiștii
Din primele date transmise de IPJ Bistrița-Năsăud, un autoturism condus de o femeie de 34 de ani din Anieș a intrat în coliziune cu un alt autoturism condus de o femeie de 22 de ani din Sângeorz-Băi.
În urma accidentului a rezultat rănirea șoferiței de 22 de ani și a trei pasageri – doi copii în vârstă de 12 ani și unul de 7 ani.
În urma testării cu aparatul etilotest a celor două participante la traficul rutier auto au rezultat valori negative.
Cercetările sunt continuate de către polițiștii rutier, în cadrul unui dosar penal.